**Tale i forbindelse med markeringen af Hendes Majestæt Dronning Margrethe II 80-års fødselsdag**

Kære medborgere i kommunen. Jeg er glad for, at I har fulgt Sundhed & Fritids opfordring til at samles for at synge en fødselsdagssang i anledning af dronningens fødselsdag.

Vi er samlet for at markere Hendes Majestæt Dronning Margrethe II’s 80-års fødselsdag.

Uanset hvilke meninger vi har, så har vi fra barnsben været vant til at ære det danske kongehus. Det er ikke usædvanligt, når man tænker på, at flere generationer af kongehuset har vist respekt og været glade for det grønlandske folk. Det tankesæt har Hendes Majestæt Dronning Margrethe II – når hun besøger Grønland og når hun udtaler sig, udtrykker hun sin glæde over det grønlandske folk. Og ingen kan være i tvivl om, at Kronprins Frederik har arvet sin mors tankesæt i forhold til det grønlandske folk. Vi er også vidende om deres store glæde over Grønland. Og det er også på grund af deres glæde over det grønlandske folk, at vi ynder at ære og fejre kongehuset.

I forhold til rigsfællesskabet kan vi ikke undgå at nævne dronningens evner for at skabe sammenhold. Senest skete det i forbindelse med udbruddet af Covid-19, hvor hun holdt tale for rigsfællesskabet. Den efterfølgende omtale i medierne viser, at befolkningen har været lydhør over for dronningens tale. Dette viser, hvor stor respekt der er omkring dronningen, og at hun evner at skabe sammenhold – ikke alene i Danmark, men i hele rigsfællesskabet.

En del kan nok huske, at vi her i Ilulissat plejede at salutere med kanon i forbindelse med fejringen af fødselsdage i kongehuset eller når kongehuset kom på besøg i Grønland. Vi saluterer ikke med kanoner i dag. I stedet skal vi sammen synge en fødselsdagssang…

Længe leve Hendes Majestæt Dronning Margrethe II…